section_heading: Životopis
paragraph_text: Rodila se u talijanskoj pokrajini Piemontu, u selu Morneseu, kao najstarije od trinaestero djece Josipa i Magdalene. Do 12. godine s obitelji je živjela u zaselku „Mazzarellli odavde“, u zajedničkom kućanstvu u kojem su živjela i očeva braća sa svojim obiteljima. Tad se odselila na unajmljeni posjed imenom Valponasca. Odmalena je otkrivala svijet i vjeru razmišljajući o njima. Odgovore je najčešće tražila od svoga oca. Na Valponasci maloj Mariji Dominici Maìn znatno promijenio. Ocu se pridružila u težačkim poslovima, najradije radeći u vinogradima i poljima. U njima je doživljavala otajstvo Božje ljepote i mudrosti. Sa 16. godina aktivna članica laičkog udruženja Kćeri Bezgrješne. Pomagala je unutar tog udruženja ženama i obiteljima u selu. S 21. godinu obitelj joj se ponovno seli u selo. Dvije godine zatim tifus se proširio selom. Marija je pošla njegovati bolesnu obitelj svoga strica, na župnikovu molbu. Rekla je tad „Ako Vi želite, idem, ali sigurna sam da ću se zaraziti“. Sama se zarazila. Preživjela je tešku bolest, ali je izgubila fizičku snagu za rad u poljima i vinogradima i dugo se oporavljala. Stoga se odlučila posvetiti brizi za siromašne djevojčice. Skupa s prijateljicom izučila je krojački zanat i otvorila radionicu gdje je poučavala djevojčice šivati, moliti i rasti u kršćanskim krjepostima.